За гадзіну да святочнай Літургіі вернікі адаравалі Пана Езуса ў Найсвяцейшым Сакраманце перад бакавым алтаром святой Ганны.Мясцовая моладзь чытала разважанні, прысвечаныя апякунцы свята: Па іх пладах – пазнаеце дрэва,Святая Ганна прывіла любаму дзіцяці тое,што мела сама – любоў да цноты, чулае сэрца, павагу да Бога, задаткі боязі Божай і дзявочай сарамлівасці, глыбокую павагу да Божага Абяўлення, неадольную цягу да самотнасці, агіду да прынадаў гэтага свету і шчырую пакору. Адарацыйныя спевы чаргаваліся з разважаннямі пра пакліканне хрысціянскай маці. Пра тое, як варта разумець, што дзіця зяўляецца ўласнасцю Божай. Святая Ганна, вымаліўшы яго ў неба палымянымі малітвамі, начным чуваннем, спавітае міласцінай, афяравала таму ж Богу, ад якога атрымала. Напрыканцы прагучала літанія да святой Ганны.